****ОБЩИНСКА ИЗБИРАТЕЛНА КОМИСИЯ ЯМБОЛ****

**ПРОТОКОЛ**

**№ 61**

**На 16 май 2017 г. се проведе заседание на Общинска избирателна комисия Ямбол при следния**

**Д н е в е н р е д:**

1. Доклад по входяща поща

*докладчик: Екатерина Янева*

2. Предсрочно прекратяване пълномощията на общински съветник в ОС гр. Ямбол и обявяване за избран Общински съветник в ОС гр. Ямбол следващият кандидат от листата на ПП „ГЕРБ”

*докладчик: Екатерина Янева*

**ПРИСЪСТВАХА**: Екатерина Янева, Мариана Гърдева, Димитър Събев, Станка Раданова, Недялко Савов, Мирослава Янева, Весела Караманова, Светла Кирилова и Драгомир Димитров

**ОТСЪСТВАХА**: Младенка Делибалтова и Мехмед Мехмедов

Заседанието бе открито в 18.00ч. и председателствано от г-жа Екатерина Янева– председател на комисията.

**ПРЕДСЕДАТЕЛЯТ ЕКАТЕРИНА ЯНЕВА**: Уважаеми колеги, в залата присъстват 9 членове на комисията, имаме необходимия кворум за провеждане на днешното заседание.

Предлагам колегата Драгомир Димитров за преброител при отчитане на поименното гласуване, а за изготвяне на протокола- колегата Събев. Който е съгласен с така направеното предложение, моля да гласува.

Гласували **За** – 9 членове: Екатерина Янева, Мариана Гърдева, Димитър Събев, Станка Раданова, Недялко Савов, Мирослава Янева, Весела Караманова, Светла Кирилова и Драгомир Димитров

Против – няма.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, повод за провеждане на днешното заседание е депозирано заявление за предсрочно прекратяване на пълномощията на общински съветник от квотата на ПП ГЕРБ, поради назначаването му за зам.-областен управител на област Ямбол. Заявлението е подадено чрез Председателя на Об.СЯмбол и е входирано в ОИК Ямбол с вх.№290 от 15.05.2017г. Към заявлението е приложен, документ- копие на Заповед, от която се установява соченото от общинският съветник Волен Дичев Обстоятелство. В тази връзка ще Ви представя проекта за решение, с което едновременно ще обявим за избран за общински съветник следващият кандидат от ПП ГЕРБ. Но преди това нека да установим всъщност от документите, които са пред вас, кой е следващият в листата кандидат. Давам думата на Мариана Гърдева в тази връзка. Заповядайте Гърдева.

**МАРИАНА ГЪРДЕВА**: Колеги от Справка за класиране според преференциите от 26.10.2015г. на „Информационно обслужване” АД е видно, че не са налице обстоятелствата по чл.458, ал.5 от ИК и следващият в листата на ПП „ГЕРБ” кандидат е **Димитрина Стойчева Стойчева-Славова**.

**ПРЕДСЕДАТЕЛЯТ ЕКАТЕРИНА ЯНЕВА:** Благодаря Гърдева. Колеги представям ви следният проект за решение:

В Общинска избирателна комисия в гр.Ямбол е постъпило заявление чрез Председателя на Общински съвет Ямбол с вх.№290 от 15.05.2017г. от Волен Дичков Дичев– общински съветник от листата на ПП „ГЕРБ”, с което се заявява желание за предсрочно прекратяване на пълномощията му като Общински съветник на основание чл. 30, ал.4, т.4 от ЗМСМА, поради назначаването му за заместник областен управител на Област Ямбол. Към заявлението е представено и копие на Заповедта, с която е назначен за заместник областен управител.

Общинска избирателна комисия в Община Ямбол констатира, че са налице законовите предпоставки на чл.30, ал.4, т.4 от ЗМСМА, за предсрочно прекратяване на пълномощията на общинския съветник Волен Дичков Дичев.

На основание чл.30, ал.7 от ЗМСМА, ОИК Ямбол със същото Решение, с което се прекратяват пълномощията на общинските съветници, следва да обяви за избран за общински съветник следващия в листата на ПП „ГЕРБ” кандидат за общински съвтеник.

От извършената проверка в Справка за класиране според преференциите от 26.10.2015г. на „Информационно обслужване” АД се установи, че не са налице обстоятелствата по чл.458, ал.5 от ИК. Предвид разпоредбата на чл.454, ал.6 от ИК, следващият в листата на ПП „ГЕРБ” кандидат е Димитрина Стойчева Стойчева-Славова.

Предвид изложеното и на основание чл.30, ал.4, т.4 и ал.7 от ЗМСМА, чл. 87, ал. 1, т.1 и т.24 и чл.458, ал.1 от ИК Общинска избирателна комисия -Ямбол

**Р Е Ш И:**

1. Прекратява пълномощията  като общински съветник в ОС – гр. Ямбол на **Волен Дичков Дичев**, с ЕГН ………………… и анулира издаденото му Удостоверение.

2**.**Обявява за избрана за общински съветник в ОС – Ямбол, от листата на ПП „ГЕРБ” **Димитрина Стойчева Стойчева-Славова** с ЕГН …………… и издава удостоверение за Общински съветник.

3. В изпълнение на чл.30, ал.8 от ЗМСМА препис от настоящото Решение следва да бъде изпратено на Председателя на Общински съвет в гр.Ямбол в тридневен срок от влизането му в сила.

Колеги някакви коментари по докладвания проект за решение.Не виждам такива, затова който е съгласен с него моля да гласува.

**ДРАГОМИР ДИМИТРОВ:** Гласували **За** – 9 членове: Екатерина Янева, Мариана Гърдева, Димитър Събев, Станка Раданова, Недялко Савов, Мирослава Янева, Весела Караманова, Светла Кирилова и Драгомир Димитров

Против – няма.

**ПРЕДСЕДАТЕЛЯТ ЕКАТЕРИНА ЯНЕВА:** Решението се приема и е с №224-МИ/16.05.2017г.

Сега колеги следва да издадем Удостоверение на обявеният за избран общински съветник и да се изготви писмо до Об.СЯмбол, с което да се представи екземпляр от Решението и Удостоверението на общинския съветник. Закривам заседанието.

Заседанието бе закрито в 19:00 часа

ПРЕДСЕДАТЕЛ:

Екатерина Янева

СЕКРЕТАР:

Недялко Савов